cyanic-selkie/wikianc huggingface dataset:
Սինեևո
Սինեևո (Синеево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Շորթհոռն (տավարի ցեղ)
Կատեգորիա:Անասնաբուծություն Կատեգորիա:Տավարի ցեղեր
Կղզեխումբ
Կղզեխումբ (արշիպելագ) (Αρχιπέλαγος), կղզիների խումբ, որոնք տեղաբաշխված են իրար մոտ, և սովորաբար ունեն միևնույն ծագում (մայրցամաքային, հրաբխային, մարջանային) և նման երկրաբանական կառուցվածք. Որոշ կղզեխմբերում կղզիները կարող են ունենալ նաև տարբեր ծագում։
Կղզեխմբից կազմված ամենամեծ երկիրը Ինդոնեզիան է։ Այլ օրինակներ են Ճապոնիան, Ֆիլիպինները, Նոր Զելանդիան և Մեծ Բրիտանիան։ Ամենաշատ կղզիներ ընդգրկող կղզեխումբը Ֆիննական կղզեխումբն է (տարբեր հաշվարկներով 20―ից 50 հազար)։
Եզրույթի ծագում
«Արշիպելագ» բառը ծագել է հունարեն a]rche՝ սկիզբ, գլխավորություն և pelages՝ ծով բառերից, ի սկզբանե այս անվանումը օգտագործվում էր միայն Էգեյան ծովում գտնվող հունական կղզիների համար։
Խոշոր խղզեխմբեր
Կատեգորիա:Կղզեխմբեր Կատեգորիա:Կղզիներ Կատեգորիա:Աշխարհագրություն Կատեգորիա:Ռելիեֆի տեսակներ Կատեգորիա:Գեոմորֆոլոգիա
(6084) Բասկոմ
(6084) Բասկոմ (Bascom), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 12-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 2,313085 ա. մ., առավելագույնը մոտենում է 1,7675 ա. մ. հեռավորության վրա և հեռանում 2,8587 ա. մ., իսկ Երկրի ուղեծրին Բասկոմ աստերոիդը նվազագույնը մոտենում է 0,9071 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1284,95 երկրային օրվա ընթացքում, իր ուղեծրով շարժվելով միջինում 0,280167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,01° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սխինիաս-Մարաթոն ազգային պարկ
Սխինիաս-Մարաթոն ազգային պարկ (Εθνικό Πάρκο Σχινιά Μαραθώνα), հունական ազգային պարկ է, որը տեղակայված է Ատտիկեյում և գտնվում է Աթենքից 40 կմ հյուսիս-արևելք Մարաթոնյան հարթավայրում։ Սա Ատտիկեյի խոշոր էկոհամակարգն է առափնյա ճահճուտներով։ Պարկի տարածքը կազմում է 13,84 կմ², ծովային տարածքն էլ հաշվելու դեպքում։ Պարկի տարածքի մեջ են գտնվում՝ սոճենիների անտառներ, մեծ ճահիճ, թերակղզի և ճահճացած առափնյա հատվածները (նախկինում այնտեղ է տեղակայցած եղել ԱՄՆ-ի ՌԾՈՒ-ը, որոնք տեղակայված են եղել մինչև 1990-ական թվականները)։
Ազգային պարկը ունի մեծ բնական և էկոլոգիական նշանակություն։ Ամեն տարի այստեղ են գալիս զբոսաշրջիկներ, որոնք հանգստանում են ծովափերին և զբաղվում են լողով, ինչպես նաև հետևում են թռչունների ետևից և դիտում են տեսարանները։ Պարկը պատմականորեն կապված է Մարաթոն քաղաքի հետ, որի մոտ երբևիցե տեղի է ունեցել հայտնի հույն-պարսկական ճակատամարտը։ Այսօր ճակատամարտի դաշտում ճահիճ է գտնվում ։ Պարկը դասվում է IUCN-ի կողմից IV-րդ կատեգորիայի պարկերի շարքին։
Կառուցվածք
2000 թվականին Հունաստան ի նախագահի 22-6/3-7-2007 հրամանագրով ծովափնյա հատվածները և Սխնիի հողերը ընդգրկվեցին Ազգային պարկի կազմի մեջ։ Բացի այդ պարկի տարածքը բաժանվեց հետևյալ գոտիների՝
№ 3044/2002 օրենքով ձևովորվել է Սխինիաս-Մարաթոն ազգային պարկի կառավարման ինստիտուտ։
Արտաքին հղումներ
Կատեգորիա:Հունաստանի ազգային պարկեր
Աղվաներենի այբուբեն
Աղվաներենի այբուբեն, աղվաներենի՝ հնադարյան Աղվանքի բնակչության լեզվի գրային համակարգը, որը ստեղծել է Մեսրոպ Մաշտոցը, եպիսկոպոս Անանիայի և աղվան Բենիամինի հետ միասին ։
Աղվանական գրի և գրականության մասին տեղեկությունները հասել են հայկական մի շարք աղբյուրների միջոցով։ Կորյունի, Մովսես Խորենացու և Մովսես Կաղանկատվացու հաղորդմամբ՝ 5-րդ դարում Մեսրոպ Մաշտոցը այբուբեն է ստեղծել աղվանների՝ գարգարների համար, և նրա օգնությամբ գարգարները թարգմանեցին Աստվածաշունչը և Ավետարանը ։
Աղվանական գրի և գրականության մասին հստակ փաստագրական նյութեր պահպանվել են 506 թվականին Դվինի եկեղեցական ժողովի նյութերում։ 7-րդ դարի պատմիչ Մովսես Կաղանկատվացին իր աշխատությունում թվարկում է իր ժամանակի գիր, գրականություն ունեցող ժողովուրդներին, որոնց մեջ հիշատակում է նաև աղվաններին։ Աղվաներենի այբուբենի մասին խոսել է նաև 8-րդ դարի պատմիչ Ղևոնդը։ Վերջինս ևս թվարկում է այն լեզունները, որոնցով գրված են եղել չորս Ավետարանները և 20-րդ տեղում նա հիշատակում է աղվաներենը։
Այս գրով, սակայն, գրականություն չի պահպանվել և հայտնի է միայն այբուբենը ։
Աղվանական գրականության հայտնագործությունը
Սկսած 19-րդ դարի 30-ական թվականներից՝ փորձեր են արվել հայտաբերել աղվանական գրականության փաստեր։ Այդպիսի հաջող փորձերից մեկն իրականացվել է 1937 թվականի սեպտեմբերի 28-ին, երբ Էջմիածնում հայտնաբերվեց ձեռագիր մատյան Իլյա Աբուլաձեի կողմից։ Մատյանն այժմ պահվում է Երևանի Մատենադարանում։ Այն հայալեզու դասագիրք էր, որտեղ բացի հայկական, հունական, եբրայական, վրացական, արաբական այբուբեններից նշված էր նաև աղվանական այբուբենը։ Իլյա Աբուլաձեն, ապա Ա. Շանիձեն պնդում էին, որ հայտնաբերված այբուբենը իսկապես աղվանական այբուբեն է և նրանում արտացոլված հնչյունային համակարգը պետք է համապատասխանի ուդիական՝ դաղստանյան լեզվախմբի, լեզգիական ենթալեզվախմբի հնչյունային համակարգին ։
Աղվանագիտության ոլորտում երկրորդ կարևոր հայտնագործությունը տեղի ունեցավ 1948-1952 թվականներին, երբ Ադրբեջանի և Դաղստանի տարածքում հնագիտական պեղումների ժամանակ հայտնաբերվեցին գրություններ, որոնք այսօր պայմանականորեն համարվում են աղվանական ։ Այնուհետև 1975 թվականին Եգիպտոսում Սինայի՝ Սուրբ Եկատերինայի եկեղեցում բռնկված հրդեհից հետո իրականացվող վերանորոգման աշխատանքների ժամանակ հայտնաբերվեց կրկնագիր ձեռագրեր՝ գրված պերգամենտի վրա, որոնք աղվանական գրերի ուսումնասիրության հարցում կարևոր ձեռքբերում էին։ Հայտնաբերված ձեռագրերի հետազոտությամբ սկսեցին զբաղվել Վրաստանի գիտությունների ակադեմիայի ձեռագրերի ինստիտուտը։ Ուսումնասիրության արդյունքում պարզ դարձավ, որ կրկնագիր ձեռագրի երկրորդ շերտը բաղկացած է քառալեզու վեց տարբեր ձեռագրերից. հայտնաբերված գրերից մեկը ոչ հայերեն էր և ոչ էլ վրացերեն, չնայած որ որոշակի նմանություն ուներ հայերենին և վրացերենին։ Արշավախմբի ղեկավար Զազա Ալեքսիձեն, ուսումնասիրելով այս կրկնագիրը, հանգեց այն եզրակացության, որ իրենք գործ ունեն աղվանական գրի հետ : Ուսումնասիրելով կրկնագրերը և համեմատելով արդեն հայտնաբերված աղվանական գրերի նմուշները՝ Զազա Ալեքսիձեն ենթադրեց, որ աղվանական հնչյունները թվով 52-ն են, որից 45-ը բաղաձայն հնչյուններ են, յոթը՝ ձայնավոր, և քանի որ կովկասյան աղվաներենը պատկանում է Հյուսիս կովկասյան լեզվաընտանիքի լեզգիական լեզվախմբին, ապա աղվանական լեզվի բառապաշարի մեկ երրորդը որոշակի զուգահեռներ պետք է ունենա ուդիններենի հետ ։ Հավանաբար, աղվաներենը պետության ծիսական և ադմինիստրատիվ լեզուն էր քրիստոնեական ժամանակաշրջանում(մոտավորապես 300-700-ական թվականներին) ։
Չնայած, որոշ վրացի հետազոտողներ պնդում են, որ կովկասյան աղվաներենը Աղվանքի միակ պաշտոնական լեզուն չէր, քանի որ համաձայն Ստրաբոնի` Աղվանքը բազմաէթնիկ և բազմալեզու երկիր էր, իսկ մնացած լեզունների մասին տեղեկություններ չեն պահպանվել։ Ալեքսիձեն գտնում էր, որ Սինայի սուրբ Եկատերինայի վանքում հայտնաբերված աղվանական կրկնագրերը «Գործք առաքելոց» կամ «Թուղթք առաքելոց» գրվածքներն ամփոփող գրքի հատվածներն են, ինչն էլ թույլ է տալիս ենթադրել, որ այս աղվանական տեքստը «Թուղթք առաքելոց» գրվածքի ամենահին տարբերակներից մեկն է։ Աղվանական «Թուղթք առաքելոց»-ը բաղկացած է 12 եկեղեցական օրացույցային իրադարձություններից։
Համաձայն Զազա Ալեքսիձեի՝ գրականության ոլորտում խոշոր ձեռքբերումներից է Աստվածաշնչի թարգմանությունը, որը հավանաբար թարգմանվել է 5-րդ դարում։ Աստվածաշնչի թարգմանությունը փաստում է այն մասին, որ արդեն 5-րդ դարում աղվանները ունեցել են հստակ մշակված քերականական համակարգ և հարուստ գրական բառապաշար, որպեսզի կարողանային թարգմանել և գրի առնել Աստվածաշունչը։ Այստեղից էլ կարելի ենթադրել, որ 5-րդ դարից սկսած աղվանները ունեցել են հարուստ գրական համակարգ, զարգացած եկեղեցական գրականություն, պատմագրություն, պոեզիա և այլն ։ Վերծանված տեքստերում ակնհայտ երևում էր հայերենից, վրացերենից և հունարենից արված փոխառությունները։ Տեքստերում առկա են նաև պարսկերեն բառեր, որոնք բնականաբար աղվանական բառապաշար են ներթափանցել հայերենի միջոցով։
Հայերենից փոխառնված բառերից են օրինակ «մարմին», «ավել», «ժողովուրդ» բառերը։ Իսկ վրացերենից փոխառնված բառերը հիմնականում ունեն կրոնական բնույթ։ Վրացերենից փոխառնված բառերից են օրինակ զատիկ, տոն, տեսիլք, գահ և այլն։ Ինչ վերաբերում է հունարենին, ապա հունարենից աղվաներեն փոխանցվել են հայերենի կամ վրացերենի միջոցով, օրինակ՝ «eklesi՝ եկեղեցի», «angelos՝ հրեշտակ»։ Բացի դրանից՝ որոշ աղվանական ամսանուններ համապատասխանում են հայկական և վրացական ամսանուններին ։
Աղվանական քրիստոնեկան տեքստերում սրբերի և աստծու անվանումը գրվում է կրճատ և համապատասխան սիմվոլով։ Աղվանական տեքտերում կրճատ գրված են «Աստված», «Հիսուս Քրիստոս» բառերը և այլն, ինչն էլ խոսում է այն մասին, որ աղվանական գիրը գրվում և կարդացվում էր ձախից աջ հաջորդականությամբ ։
Աղվաներեն և հայագիտություն
Վրացի գիտնականները, զբաղվելով աղվանական գրերի ուսումնասիրությամբ, փորձում են ամեն կերպ մատնանշել աղվանական մշակույթում վրաց մշակույթի ունեցած դերը և նշանակությունը, և դա ակնհայտ է հատկապես Զազա Ալեքսիձեի դիտարկումներում։ Ալեքսիձեն նշում է, որ երբ Կորյունը խոսում է Մեսրոպ Մաշտոցի կողմից աղվանական այբուբենի ստեղծման մասին, նա առաջին հերթին նկատի ունի բուն աղվանական բնակչության համար ստեղծված այբուբենը, իսկ երբ հաղորդում է աղվանների կողմից Աստվածաշնչի թարգմանության մասին, ապա նկատի ունի Աղվանքի հայաբնակ հատվածին։ Աղվանքի բուն բնակչությունը չկարողացավ ստեղծել սեփական գիրը և արդյունքում տարալուծվեց այլ ազգերի մեջ։ Այսպիսով, երբ միջնադարյան աղբյուրները խոսում են աղվանական գրի մասին, ապա պետք է նկատի ունենանք, որ խոսքը ոչ թե աղվանական այլ հայկական գրի մասին է, որը ստեղծել են Ուտիքի, Արցախի, Գարդմանի բնակչությունը։
Ալեքսիձեն նշում է, որ աղվանական գրականությունը ծաղկում է ապրել մոտավորապես 10-13-րդ դարերում՝ հատկապես 11-13-րդ դարերում, երբ աղվանական եկեղեցին վրաց եկեղեցու հետ միասին քաղկեդոնական հոսանքին էր հարում, իսկ 13-րդ դարում անցնելով հակաքաղկեդոնականության և ընկավ հայոց եկեղեցու իշխանության տակ։ Հաշվի առնելով այն փաստը, որ հայկական եկեղեցին այրում էր բոլոր քաղկեդոնական գրականությունը, այրել է նաև աղվանական սակավ գրականությունը։ Բացի դրանից նա նշում է, որ հայկական ձեռագրերում աղվանական այբուբենը բազմիցս վերագրվել են տարբեր մարդկանց կողմից, ովքեր չէին տիրապետում աղվանական լեզվին և գրին՝ թույլ տալով սխալներ, որոշ դեպքերում էլ հնչյունները հարմարեցվել են հայերեն լեզվին, ինչն էլ դժվարեցնում է գրի վերծանումը ։
Աղվանագիտության որոշ հարցերին անդրադարձել են նաև ադրբեջանցի գիտնականները ևս, որոնք իրենց հերթին ձևափոխել են բազմաթիվ պատմական փաստեր։ Ըստ ադրբեջանական գիտնականների՝ Աղվանքի տարածքը փոփոխության չի ենթարկվել, միայն Ուտիքը և Արցախը որոշ ժամանակով գրավվել են Հայաստանի կողմից և բռնակցվել նրան, իսկ 387 թվականից հետո կրկին միացել են Աղվանքին։ Ամբողջ Աղվանքի տարածքում, այդ թվում և Արցախում բնակվող բնակչությունը ունի մարդաբանորեն նույն ծագումը, բայց ժամանակի ընթացքում փոխել է կրոնը և լեզուն։ 5-րդ դարում ստեղծվել է աղվանական գիրը, որից հետո ձևավորվել է հարուստ և յուրօրինակ գրականություն։ 7-8-րդ դարերի ընթացքում արաբ նվաճողները և հայկական եկեղեցին ոչնչացրել են աղվանական գրականությունը։ Բայց մինչ ոչնչացնելը հայերը թարգմանել են աղվաներենից հայերեն Աղվանքի պատմությունը և եկեղեցական օրենքները, դա է պատճառը, որ Աղվանքի մասին մեզ հասած բոլոր տեղեկությունները հայերեն են։ Աստիճանաբար աղվանական եկեղեցու լեզուն դառնում է հայերենը, քանի որ այն գտնվում էր հայկական եկեղեցու ենթակայության տակ աղվանների շրջանում գերիշխող է դառնում հայերենը։
Այն, որ աղվանագիտության ոլորտում հայ գիտնականների ներդրումը բացակայում է, բացատրվում է նրանով, որ խորհրդային տարիններին գործում էր մշակութային ժառանգության հետազոտության հանրապետական մենաշնորհ, երբ Ադրբեջանի տարածքում աղվանական մշակույթի հետազոտությամբ զբաղվելու համար հետազոտողները պետք է Մոսկվայից ունենային համապատասխան թույլտվություն։ Սակայն Մոսկվան շահագրգռված չէր աջակցելու հայ հետազոտողներին և դա էլ խոչընդոտում էր հայ հետազոտողների աշխատանքը Բացի դրանից հայ իրականությունում կարելի է հանդիպել «աղվանաֆոբիա» հասկացությանը, երբ որոշ հայագետներ ամեն կերպ փորձում էին բացառել, ժխտել հայ-աղվանական մշակութային սերտ կապերը՝ ի հաշիվ հայերենի մաքրության, անաղարտության՝ այդ կերպ կարծես թե տեղիք տալով ադրբեջանական այն տեսակետին, որ աղվանական յուրաքանչյուր մշակութային արժեք ադրբեջանական է։ Ահա այդ է պատճառը, որ աղվանագիտության ոլորտում հայ հետազոտողները չունեն որևէ ձեռքբերում և աչք են փակում վրացական և ադրբեջանական գիտնականների կողմից պատմական փաստերի ձևափոխմանը ։
Գրականություն
Կատեգորիա:Աղվաներեն Կատեգորիա:Աղվանք
Վյատսկոե (գյուղ, Խաբարովսկի շրջան)
Վյատսկոե (Вятское), գյուղ Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2011 թվականին գրանցված տվյալներով կազմում էր 1893 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խաբարովսկի երկրամասի Խաբարովսկի շրջանի բնակավայրեր
Նովոնիկոլսկոե (գյուղ, Կրասնոգվարդեյսկի շրջան)
Նովոնիկոլսկոե (Новомикільське, Novonikolskoye), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։
2001 թվականի տվյալներով Նովոնիկոլսկոե գյուղում բնակվում էր 485 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Վենանգո շրջան (Փենսիլվանիա)
Վենանգո շրջան (Venango County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.769 կմ² է, բնակչությունը՝ 54.984 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1800 թ.։
Կատեգորիա:Փենսիլվանիայի շրջաններ
Ադամ Սևանի
Ադամ Սևանի (Ադամ Մանուչարյան) (Adam G. Sevani, ), ամերիկյան դերասան, պարող։ Նկարահանվել է Step Up 2: The Streets, Step-Up 3-D և Step Up Revolution(4Ever) ֆիլմերում
Նախապատմություն
Սևանին ունի հայկական և իտալական արմատներ։ Նրա մեծ եղբայրը՝ Վահե Սևանին "NLT" խմբի անդամ է։ Սևանին սկսել է պարել մանուկ հասակից։ Պատանեկան ժամանակից այցելել է իր ծնողների (Էդիտա և Գագիկ Մանուչարյաններ) հիմնած պարի ստուդիան։
Գործունեություն
Սևանին նկարահանվել է մանկական հագուստի գովազդում, պարուհի և դերասան Էլիսոն Սթոների (Alyson Stoner) հետ։ Սևանին մասնակցել է FlyKidz հեռուստաշոուին, որը հեռաձակվում էր CBS հեռուստաալիքով։ Սևանին նկարահանվեց Քայլ Առաջ 2 (Step Up 2: The Streets) ֆիլմում, կերպարանավորելով Ռոբերդ Ալեքսանդր III-ի կերպարը։ Ֆիլմի պրեմիերան կայացավ 2008 թ. փետրվարի 14-ին։ Սևանին իր դերի համար Հոլիվուդյան Մրցանակաբաշխությանը ստացավ մրցանակ։ Նա նկարահանվեց նաև Քայլ Առաջ 3 (Step Up 3) ֆիլմում, որը հանդիսատեսի դատին հանձնվեց 2010 թվականի Օգոստոսի 6-ին։
Արտաքին հղումներ
Կատեգորիա:Ամերիկահայ դերասաններ Կատեգորիա:Ամերիկացի դերասաններ Կատեգորիա:Ամերիկահայեր Կատեգորիա:Ամերիկացի պարողներ Կատեգորիա:Ամերիկացի տղա երեխա դերասաններ
Սալըգան
Սալըգան, գյուղ Արևմտյան Հայաստանում, Բիթլիսի վիլայեթի Վարդոյի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լիիուսե
Լիիուսե (Lõiuse), գյուղ Էստոնիայի Ռապլամաա նահանգի Յուուռու շրջանում։
2011 թվականի տվյալներով գյուղում բնակվում էր 114 մարդ։
(6085) Ֆրաեթի
(6085) Ֆրաեթի (Fraethi), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 25-ին Պոլ Յենսենի կողմից Բրորֆելդեում ։
Միջին հեռավորությունը Արեգակից կազմում է 2,307879 ա. մ., առավելագույնը մոտենում է 1,9895 ա. մ. հեռավորության վրա և հեռանում 2,6263 ա. մ. ։ Արեգակի շուրջ մեկ ամբողջական պտույտ է կատարում 1280,61 երկրային օրվա ընթացքում, իր ուղեծրով շարժվելով միջինում 0,281115 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,65° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Պոլ Ենսենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շառլոտա Բյուլեր
Շառլոտա Բյուլեր (Charlotte Malachowski Bühler, ), հոգեբան, փիլիսոփայության դոկտոր, մանկական հոգեբանության մասնագետ։ Էդմունդ Հուսերլի աշակետուհին, Կարլ Բյուլերի կինը։ Նա հավատում էր, որ մարդկային էության հիմքը «մտադրությունն» է։ Հիմնվելով տարբեր սոցիալական խմբերի ներկայացուցիչների իրական կենսագրությունների ուսումնասիրության վրա, Շառլոտա  Բյուլերը ձևակերպեց մարդու կյանքի ուղու բազմաֆազ բնույթի գաղափարը, որտեղ ֆազ հասկացությունը ցույց է տալիս զարգացման ուղղությամբ փոփոխություն։
Շ. Բյուլերը գլխավորում էր Հումանիստական հոգեբանության ասոցիացիան, որը ստեղծվել էր Կարլ Ռոջերսի և Աբրահամ Մասլոուի հետ համատեղ։
Կենսագրություն
Շառլոտա Բյուլերը (ծնված որպես Մալախովսկի) ծնվել է 1893 թվականի դեկտեմբերի 20-ին Բեռլինում։ Դպրոցն ավարտելուց հետո նա սովորել է բնական և սոցիալական գիտություններ Ֆրայբուրգի համալսարանում և Բեռլինի համալսարանում։
1915 թվականի աշնանը, դիսերտացիայի վրա աշխատելու համար նա տեղափոխվեց Մյունխեն, որտեղ Օսվալդ Կյուլպեն՝ Վյուրցբուրգի հոգեբանության դպրոցի հիմնադիրը, դասավանդում էր հոգեբանական ինստիտուտում։ Այնտեղ նա ծանոթացավ իր ապագա ամուսնու՝ Կարլ Բյուլերի հետ։ 1916 թվականի ապրիլի 4-ին նրանք ամուսնացան։
1918 թվականին Շառլոտա Բյուլերը Մյունխենում պաշտպանեց դիսերտացիան և ստացավ գիտությունների թեկնածուի կոչում։
Շառլոտա Բյուլերը շարունակեց ուսումը մանկական և դեռահասների հոգեբանության ոլորտում։ Նա դարձել է Վիեննայի համալսարանի պրոֆեսոր։
Ավստրիայի Անշլուսից հետո, Շառլոտա Բյուլերը և նրա ամուսինը ստիպված էին դադարեցնել աշխատանքը համալսարանում՝ հրեական ծագման պատճառով։ Նրանք տեղափոխվեցին Օսլո, որտեղ նա աշխատում էր Օսլոյի համալսարանում որպես պրոֆեսոր։ 1940 թվականին, ամուսնուն հետևելով, նա արտագաղթեց Միացյալ Նահանգներ։ 1942 թվականին նա աշխատանքի է անցնում Մինեապոլիսի գլխավոր հիվանդանոցում որպես գլխավոր հոգեբան։ 1945 թվականին նա ստացավ Ամերիկայի քաղաքացիություն և տեղափոխվեց Լոս Անջելես, որտեղ դարձավ վարչական շրջանի հիվանդանոցի գլխավոր հոգեբանը։ Նա այնտեղ աշխատել է մինչև 1958 թվականը, միևնույն ժամանակ եղել է Հարավային Կալիֆոռնիայի համալսարանի հոգեբուժության պրոֆեսոր։
Հետո նա գնաց մասնավոր պրակտիկայի Բևեռլի Հիլզում։
Նրա ամուսինը մահացավ 1963 թվականի հոկտեմբերի 24-ին Լոս Անջելեսում։ Շառլոտա Բյուլերը ինքը հիվանդացավ 1970 թվականին, իսկ 1971 թվականին երեխաների հետ տեղափոխվեց Շտուտգարտ, որտեղ նա մահացավ 1974 թվականի փետրվարի 3-ին՝ 80 տարեկան հասակում։
Գրականություն
Կատեգորիա:Գերմանացի հոգեբաններ Կատեգորիա:Կին գիտնականներ Կատեգորիա:Փիլիսոփայական գիտությունների դոկտորներ Կատեգորիա:Հումբոլդտի համալսարանի շրջանավարտներ
Ազգային թատրոն (Պրահա)
Պատմություն
Թատրոնը կառուցվել է 1867-1881 թվականներին, ճարտարապետը Յոզեֆ Զիտեկի նախագծով, նեոռենեսանսի ոճով, ներքին դեկորացիաներում նկատելի է նաև սլավոնական առասպելաբանության ազդեցություն։ Առաստաղն ութ «Արվեստների այլաբանություններով» նկարազարդել է Ֆրանտիշեկ Ժենիշեկը։ Բացումից երկու ամիս անց շենքը հրդեհից վնասվել է։ Թատրոնի վերակառուցման աշխատանքները շարունակել է Զիտեկի սանը՝ Յոզեֆ Շուլցը։ Շենքի վերաբացումը տեղի է ունեցել 1883 թվականին։ Շենքը կառուցվել է ժողովրդական նվիրատվությունների շնորհիվ և շինարարության կարգախոսն է եղել՝ «Ազգն ինքն իրեն» (Národ sobě) արտահայտությունը։ Այս կարգախոսն այժմ գրված է թատրոնի գլխավոր բեմահարթակի վերևում։
Քարե մոխրագույն շենքն ունի ձվաձև կապույտ գմբեթ՝ զարդարված է մեծ թագով, որն առանձնանում է շենքի մոխրագույն ֆոնի վրա։ Շենքի ճակատը զարդարում են մուսաների և Ապոլոնի արձանները։ Կողքային մուտքի վերևում տեղադրված են Օպերայի և Դրամայի ալեգորիկ արձանները։
Արտաքին հղումներ
Կատեգորիա:Թատրոններ այբբենական կարգով Կատեգորիա:Չեխիայի թատրոններ Կատեգորիա:Ազգային թատրոններ Կատեգորիա:Նեոռենեսանս ճարտարապետություն Կատեգորիա:1883 կառուցումն ավարտված թատրոններ
Վերին Ուսթուկրան
Ուսթուկրան Վերին, գյուղ Արևմտյան Հայաստանում, Բիթլիսի վիլայեթի Վարդոյի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Վարդոյի շրջանի համայնքներ
Վաճառական Ն. Գ. Բաբիկովի տուն
'''Ն. Գ. Բաբիկովի տուն''' (Дом Н. Г. Бабикова), առանձնատուն, ճարտարապետական հուշարձան Եկատերինբուրգի պատմական կենտրոնում՝ Ռոզա Լյուքսեմբուրգի փողոցի թիվ 1 հասցեում։ Անվանումը ստացել է շինության առաջին սեփականատերերից մեկի՝ ձեռնարկատեր Նիկոլայ Գրիգորևիչ Բաբիկովի անունից ։ Առանձնատունն իրենից ներկայացնում է երկհարկանի կարմիր պրոֆիլային աղյուսից պատրաստված շինություն։ Նախագծային առումով շենքը ուղղանկյուն է, որի մի անկյունը նայում է Ռոզա Լյուքսեմբուրգի և Մալիշևայի փողոցների խաչմերուկին, կտրված է և ճարտարապետական գեղարվեստական շեշտադրությամբ նրան տրված է ծավալանախագծային լուծում։ Գլխավոր մուտքը գտնվում է կտրված անկյունում, երկրորդ հարկում՝ մուտքի վերևում, գտնվում է պատշգամբը։
Պատմություն
Այն տարածքը, որտեղ ներկայումս գտնվում է Բաբիկովի տունը, 1889 թվականին պատկանում էր կին վաճառական Ֆ. Մ. Մամաևային։ Տարածքում գտնվում էին կիսաքարե տունը, չորս կողաշենքերը, բաղնիքը և մյուս ծառայությունները։ 19-րդ դարի վերջին տեղամասը գնեց վաճառական Ն. Գ. Բաբիկովը։
Տունը կառուցվել է 1899 թվականին ճարտարապետ Յուլի Օսիպովիչ Դյուտելի նախագծով, աղյուսից, գոթական ոճով։ 20-րդ դարի սկզբին Ն. Գ. Բաբիկովը սնանկացավ, և նրա տունն ու խանութն անցան վաճառական Մեֆոդի Վասիլևիչ Տոպորիշչևին, որը պահպանեց խանութը՝ շարունակելով այնտեղ վաճառել թանկարժեք մթերքներ, խավիար, սաղմոն, պանիրներ, նրբաճաշակ երշիկներ և գինիներ։ 1975 թվականից մինչև այժմ տանը տեղակայված է Սվերդլովսկի մարզային մաշկա-վեներոլոգիական դիսպանսերը ։ 1996 թվականին Մալիշևի փողոցի կողմից կառուցվեց երկհարկանի կցակառույց ։
Արտաքին հղումներ
Կատեգորիա:Սվերդլովսկի մարզի ճարտարապետական հուշարձաններ
Խաչակրաց երկրորդ արշավանք
Խաչակրաց երկրորդ արշավանք, ռազմական հակամարտություն Մերձավոր Արևելքում խաչակրաց պետությունների և Զանգիների ամիրայության միջև՝ 1147-1149 թվականներին։ Պատերազմի կոչով հանդես էր եկել Հռոմի Եվգենեոս III (1145-1153) պապը։ Արշավանքի նպատակն էր մուսուլմաններից հետ գրավել Եդեսիան ու վերականգնել տեղի խաչակրաց կոմսությունը։
Խաչակիրների զորքերը ղեկավարել են Բալդուին III (Երուսաղեմ), Լուի VII (Ֆրանսիա), Ալֆոնսո VII (Կաստիլիա), Կոնրադ III (Գերմանիա), Ստեֆեն (Անգլիա) արքաները և իրենց հպատակ ազնվականները։ 1148 թվականին արշավանքին միացան դանիական, ֆլանդրիական, իտալական, չեխական ու լեհական ջոկատները։
Անցնելով Բյուզանդիայի տարածքով դեպի Փոքր Ասիա` ֆրանսիական ու գերմանական բանակները պարտություն կրեցին սելջուկներից։ Համաձայն հիմնական արևմտյան քրիստոնեական աղբյուրի` Օդո Դեյլացու և Սիրիակ Կրիստիանսի, Բյուզանդիայի կայսր Մանուիլ I Կոմնենոսը գաղտնի խոչընդոտել է խաչակիրների առաջխաղացմանը հատկապես Անատոլիայում և հրամայել է սելջուկներին գրոհել նրանց վրա։ Լուիի և Կոնրադի մնացած բանակները մեկնում են Երուսաղեմ և նախապատրաստվում են 1148 թվականին չկազմակերպված գրոհին Դամասկոսի վրա։ Արևելքում խաչակիրները ջախջախիչ պարտություն կրեցին մուսուլմաններից։ 13.000-անոց միացյալ խաչակրաց բանակը, որը պետք է Անգլիայից նավերով ուղևորվեր Սրբազան երկիր, կանգնեցվեց՝ 7.000-անոց պորտուգալական բանակին Լիսաբոնը գրավելու և մուսուլմաններին վտարելու համար։
Խաչակրաց երկրորդ արշավանքը չկարողացավ իրականացնել եվրոպացի միապետների նպատակը՝ ազատագրել Եդեսիան անհավատներից։ Խաչակիր ասպետներն ու միապետները դրա փոխարեն միացան Երուսաղեմի թագավորի զորքերին՝ Դամասկոսի անհաջող գրոհի ժամանակ։
Եդեսիայի անկում
Մինչդեռ սելջուկ Իմադ ալ-Դին Զանգին, ով Մոսուլից Աթաբեկ էր, իր տիրապետությունը հաստատեց Հալեպում 1128 թվականին՝ իր ձեռքը վերցնելով Սիրիայի հիմնական իշխանությունը։ Զանգին և Բալդվին II-ը ցանկանում էին տիրանալ Դամասկոսին։ Բալդվինը պարտվեց Դամասկոսի մոտակայքում 1129 թվականին։ Դամասկոսը պատկանում էր Բուրիների տոհմին, ավելի ուշ դաշնություն կնքեց Ֆուլկ արքայի հետ, երբ Զանգին պաշարեց քաղաքը 1139 և 1140 թվականներին ։
1144 թվականի վերջին Ժոսլեն II-ը դաշնությունկնքեց արտոքիդների հետ և շարժվեց դեպի հարավ, որպեսզի օգնի արտքիդներին ընդդեմ Հալեպի։ Զանգին Ֆուլկի մահվանից հետո 1143, օգտվելով առավելությունից շարժվեց դեպի հյուսիս և պաշարեց Եդեսիան, որը ընկավ մեկ ամիս անց 1144 թվականի դեկտեմբերի 24-ին։ Երուսաղեմից օգնության ուղարկվեց զորք օգնության, սակայն արդեն ուշ էր։ Ժոսլեն II-ը շարունակեց կառավեարել երկիրը Տուրբեսելից, սակայն կամաց կամաց մնացած տարածքները անցան մուսուլմաններին կամ վաճառվեցին Բյուզանդիային։ Զանգին իրեն հռչակեց «կրոնի պաշտպան» և ալ-Մալիք ալ-Մանսուր, «հաղթանակող արքա»։ Նա չշարունակեց գրոհը Եդեսիայի մնացած տարածքների կամ Անտիոքի դքսության վրա, քանի որ վախեցած էր։ Մոսուլում տեղի ունեցած իրադարձությունները ստիպեցին նրան վերադառնալ տուն և նա ցանկանում էր ևս մեկ անգամ փորձել նվաճել Դամասկոսը։ Սակայն նա սպանվեց ստրուկի կողմից 1146 թվականին և նրան փոխարինեց իր որդին՝ Նուր ալ-Դինը։
Արշավանքի որոշում
Եդեսիայի անկման վերաբերյալ առաջին հրովարտակը լուրը բերեց Եվրոպա 1145 թվականին Անտիոքից, Երուսաղեմից և Հայաստանից։ Հռոմի պապ Եվգենեոս III-ը գումարեց պապական ժողով նույն տարվա դեկտեմբերի 1-ին և կոչ արեց երկրորդ խաչակրաց արշավանքի։ Եվգենեոսը չէր վերահսկում Հռոմը և ապրում էր Վիտերբոյում, սակայն չնայած դրան, նա որոշեց, որ Խաչակրաց երկրորդ արշավանքը պետք է լինի ավելի կազմակերպված և բանակները պետք է գլխավորեն Եվրոպայի ուժեղագույն արքաները, իսկ ուղղությունը պետք է նախապես ծրագրավորված լինի։: Նոր խաչակրաց արշավանքի կոչի վերաբերյալ արձագանքը թույլ էր, չնայած մինչ այդ պարզ էր, որ Լուի VII Երիտասարդը պետք է իր վրա վերցնի արշավանքի մի մասը։ Լուի VII-ը հայտարարվել էր նոր արշավանքի մասնակից Պապից անկախ իր Բուրգոսի կոմսի կողմից 1145 թվականին։ Դեռևս քննարկելի է այն հանգամանքը, էե Լուին ինքնուրույն է որոշել գնալ արշավանքի, թե նա կատարել է իր եղբոր՝ Ֆիլիպի խոստումը արշավել Սրբազան երկիր։ Հնարավոր է՝ Լուին որոշումը ընդունել է ինքնուրույն՝ իմանալով Պապի կոչի մասին։ Ամեն դեպքում Ֆրանսիայի ազնվականներից շատերը չէին ողջունում Լուիի որոշումը, քանի որ նա թողնում է թագավորությունը մի քանի տարով։ Իմանալով Լուիի ցանկության մասին՝ Եվգենը խանդավառությամբ աջակցեց նրա որոշմանը։
Սուրբ Բեռնար դը Կլերվո
Պապը պատվիրեց Բեռնար դը Կլերվոյին օրհնել Երկրորդ խաչակրաց արշավանքները, ինչպես դա արել էր Ուրբանոս II Պապը Խաչակրաց առաջին արշավանքից առաջ։ Խորհուրդը հրավիրվեց Բուրգունդիայի Վազլեյ քաղաքում և Բեռնարը քարոզեց այդ մասին մինչ այդ մարտի 31-ին։ Լուի VII Երիտասարդը, նրա կինը՝ Էլեանորը, և լորդերը ընկան Բեռնարի ոտքերը, որպեսզի ստանան ուխտագնացի խաչը։ Այնուհետև Բեռնարը մեկնեց Գերմանիա և հայտարարեց, որտեղ նա ուխտավորի խաչը հանձնեց նաև Գերմանիայի արքա Կոնրադ III-ին և նրա զարմիկ Սրբազան հռոմի կայսր Ֆրիդրիխ I Շիկամորուսին։ Հռոմի պապ Եվգենեոսը անձամբ մեկնեց Ֆրանսիա, որպեսզի խրախուսի ձեռնարկած գործընթացը։
Իր ամբողջ նախանձախնդրությամբ հանդերձ Բեռնարը էությամբ ոչ մոլեռանդ էր, ոչ էլ հալածող։ Ինչպես և առաջին արշավանքներից առաջ քարոզարշավին հետևեցին հարձակումները հրեաների վրա։ Ռուդոլֆ անունով ֆրանսիացի մոլեռանդ մի քահանա կազմակերպեց հրեաների ջարդեր Հռենոսի շրջանում, Քյոլնում, Մայնցում, Վորմսում և Սփեյերում, քանի որ ըստ Ռուդոլֆի հրեաները չէին ֆինանսավորում արշավանքները։ Այս հարձակումներին դեմ էին Քյոլնի արքեպիսկոպոսը և Մայնցի արքեպիսկոպոսը, իսկ Բեռնարը Ֆլանդերից մեկնեց Գերմանիա, որպեսզի կանգնեցնի ջարդերը։ Բեռնարը գտավ Ռուդոլֆին Մայնցում և ուղարկեց նրան իր մենաստան։
Սլավոնական խաչակրաց արշավանք
Երբ Խաչակրաց երկրորդ արշավանքի կոչը եղավ, բազմաթիվ հարավգերմանացիներ կամավորագրվեցին արշավանքին դեպի Սրբազան երկիր։ Հյուսիսգերամանացի սաքսոնները չցանկացան միանալ արշավանքին։ Նրանք Բեռնարին հայտնեցին իրենց մտադրությունների մասին արշավել սլավոնների դեմ և հանդիպեցին Ֆրանկֆուրտում 1147 թվականի մարտի 13-ին։ Հռոմի պապ Եվգենեոսը հավանություն տվեց սաքսոնների նախագծին ապրիլի 13-ին։ Պապի հայտարարության մեջ ասվեց, որ խաչակրաց արշավանքների մեջ ոչ մի հոգևոր տարբերություն չի կարող լինել։ Սլավոնների դեմ խաչակրաց արշավանքներին կամավորագվեցին դաները, սաքսոնները և լեհերը, ինչպես նաև շատ բոհեմիացիներ։ Պապական լեգատ Անսլամ Հավելբերգցին նշանակվեց գլխավոր հրամանատար։ Արշավանքը ղեկավարեցին այնպիսի սաքսոնական ընտանիքներ, ինչպիսիք էին ասկանիացիները, Վեթինները և Շաունբերգերները։
Զայրանալով գերմանացիների կողմից խաչակրաց արշավանքներին մասնակցությունից՝ օբոդրիտները ներխուժեցին Հոլշտայնի Վագրիա քաղաք 1147 թվականի հունիսին, ստիպելով խաչակիրներին սկսել արշավանքը 1147 թվականի ամռան վերջին։ Դուրս քշելով օբոդրիտներին քրիստոնեական տարածքներից, խաչակիրները նշանառության տակ առան նրանց նավահանգիստ Դոբինը և Լյուտիչիական նավահանգիստ Դեմմինը։ Դոբինի վրա հարձակվող զորքերի մեջ էին դանիացի Կնուդ V-ը և Սվեն III-ը, Բրեմենի արքեպիսկոպոս Աբելբերտ II-ը և դուքս Հենրի Լիոնեացին։ Երբ շատ խաչակիրներ ավերում էին երկիրը, մյուսները իրենց հարց էին տալիս,-«Արդյոք այն հողերը, որ մենք ավերում ենք, մեր հողերը չեն, իսկ ժողովրդին, որ կոտորում ենք, մեր ժողովուրդը չէ»։ Հենրիի գլխավորությամբ սաքսոնական բանակը նահանջեց, երբ հեթանոսների առաջնորդ Նիկլոտը համաձայնվեց, որ Դոբինի կայազորը կդառնա քրիստոնյա։ Դեմմինի անհաջող պաշարումից հետո խաչակիրները որոշեցին հարձակվել Պոմերանիայի ուղղությամբ։ Նրանք արդեն հասել էին քրիստոնեական Ցեցին քաղաքը, մտափոխվեցին՝ հանդիպելով Եպիսկոպոս Աբալբերտ Պոմերանացունև արքայազն Ռատիբոր I-ին։ Ըստ Բեռնարի խաչակրաց արշավանքի նպատակն էր կամ կրոնափոխել սլավոններին կամ ոչնչացնել նրանց։ Խաչակրաց արշավանքների արդյունքում չհաջողվեց կրոնափոխել սլավոնների մեծ մասին։ Սաքսոնները կարողացան կրոնափոխել հիմնականում Դոբինի ժողովուրդներին, սլավոնները վերադառնում էին իրենց կրոնին երբ խաչակիրները նահանջում էին։ Ալբերտ Պոմերանացին բացատրեց, որ քրիստոնեությունը չպետք է տարածվի բռնի ուժով։
Արշավանքի վերջում Մեկլենբուրգի և Պոմերանիայի տարածքները թալանվեցին և ավերվեցին, խաղաղ բնակչությունը կոտորվեց հիմնականում Հենրի Լիոնեցու զինվորների կողմից։ Սա օգնեց քրիստոնյաներին նոր հաղթանակներ տանել ապագայում, քանի որ սլավոնական բնակչությունը կորցրեց իր մարդկային և նյութական ռեսուրսների մեծ մասը և դժվարությամբ կարողացան այն վերականգնել։
Ռեկոնկիստա և Լիսաբոնի անկում
Խաչակիրները համաձայնվեցին օգնել թագավորին հարձակվել Լիսաբոնի վրա, պայմանով որ խաչակիրներին կանցի քաղաքի բարիքները և գերիների փրկագնեի համար վճարված գումարները։ Լիսաբոնի պաշարումը տևեց 1147 թվականի հուլիսի 1-ից մինչև հոկտեմբերի 25-ը։ Չորս ամիս անց մուսուլման կառավարիչները համաձայնվեցին հանձնվել՝ չդիմանալով սովին։ Խաչակիրներից շատերը բնակեցվեցին նոր նվաճված քաղաքում, բայց շատերը որոշեցին շարունակել ճանապարհը դեպի Սրբազան երկիր։ Նրանց մի մասը լքել էր ավելի շուտ, որպեսզի գրավեին Սանտարեմը։ Ավելի ուշ նրանք օգնեցին նվաճել Սինտրան, Ալմադան, Պալմելան և Սետուբալը և նրանց թույլատրվեց մնալ նվաճված տարածքներում, որտեղ նրանք բնակություն հաստատեցին և ժառանգներ ունեցան։
Պիրենեյան թերակղզում մյուս մասում Ալֆոնսո VII-ը, Բարսելոնայի կոմս Ռամոն Բերենգեր IV-ը և կատալոնա-ֆրանսիական միավորված բանակը արշավեցին դեպի հարուստ նավահանգիստ Ալմերիա։ Ջենովայի և Պիզայի նավատորմի օգնությամբ քաղաքը գրավեցին 1147 թվականին։ Ռամոն Բերենգերը այնուհետև ներխուժեց Ալ-Մորավիների գերիշխանության տակ գտնվող Վալենսիա և Մուրսիայի թագավորություններ (տայֆա)։ 1148 թվականին նա ֆրանսիացի, անգոլ-նորման և ջենովացի խաչակիրների օգնությամբ նվաճեց Տորտոսան, հինգ ամիս պաշարելուց հետ։ Մյուս տարի Ֆրագան, Լլեյդան և Մեկինենսան նույնպես ընկան նրա տիրապետության տակ։
Իսլամական
Մուսուլմանական զորքերը այս շրջանում կազմված էին փոքր մարմին ունեցող արհեստավարժ զինվորներից, որոնք հիմնականում կամավոր էին կամ պատերազմական շրջանի զորակոչիկներ։ Այս շրջանի ամենամեծ մուսուլմանական երկիրը Սելջուկյան սուլթանությունն էր, որի տիրապետության տակ էին ներկայիս Իրանի և Իրաքի մեծ մասը և ուներ 10.000-անոց մշտական բանակ։ Սիրիայի մուսուլմանական երկների զորքերը շատ ավելի քիչ էին։ Արհեստավարժ զորքի հիմքը հանդիսանում էին ղուլամները կամ մամլուքները, ովքեր վարժվում էին մանկության տարիներից։ Մամլուքների վարժեցումը արժենում էր մոտ 30 դինար (համեմատության համար Սիրիայում մեկ լավ ձին արժեր 100 դինար)։
Սակավաքանակ զորք ունեցող մուսուլմանական երկրները աշխատում էին որակյալ դարձնել այն։ Մուսուլմանական երկրների արհեստավարժ զինվորները, որոնք հիմնականում ազգությամբ թուրք էին, որպես կանոն լավ վարժեցված և զինված էին։ Միջին արևելքում իսլամական ռազմական համակարգի հիմքը հանդիսանում էր իկտան, որը համալրվում էր ամեն շրջանից համապատասխան քանակության զինվորներով։ Ռազմական դրության դեպքում քաղաքներում հիմնվում էին ահդաթ ռազմաջոկատներ, որոնց հրամանատարներն էին ռաիսները (պետ), ովքեր հիմնականում էթնիկ արաբներ էին, որոնց նպատակներ հավաքագրել զինվորներ։ Ահդաթ զորաջոկատները ավելի քիչ պատրաստված էին քան թուրքական արհեստավարժ զինվորները և հաճախ ոգեշնչվում էին կրոնով, հատկապես ջիհադի սկզբունքով։ Հետագայում նրանց օգնության եկան թուրքմենական և քրդական զորաջոկատները, ովքեր հավաքագրվում էին պատերազմական ժամանակ, չնայած նրանք հակված էին անկազմակերվածությանը։
Իսլամական հիմնական հրամանատարներից էր Մուին ալ-Դին Ունուրը, ով եղել է Դամասկոսի աթաբեկը 1138-1149 թվականներին։ Դամասկոսը այդ ժամանակ կառավարում էին Բուրիդները, սակայն Անուրը ով զորքի հրամանատարն էր, համարվում էր քաղաքի իրական կառավարիչը։ Պատմաբան Դեյվիդ Նիկոլը բնորոշում էր Անուրին որպես լավ գեներալ և դիվանագետ, նաև հայտնի որպես արվեստի հովանավոր։ Քանի որ Բարիներին 1154 թվականին փոխարինեց Զանգիների տոհմը, Անուրի դերը Խաչակրաց երկրորդ արշավանքում ջնջվեց Զանգիներին հպատակ պատմաբանների և ժամանակագիրների կողմից՝ ավելի մեծ դեր տալով Նուր ալ-Դին Զանգիին, ով Հալեպի ամիրն էր։
Խաչակիրներ
Գերմանական անձնակազմը ընդգրկում էր 2.000 ասպետ, ֆրանսիականը՝ մոտ 700 ասպետ թագավորի հողերից և ավելի քիչ ասպետ ազնվականների հողերից, Երուսաղեմի թագավորությունը ուներ 550 ասպետ և 6.000 հետևակ։ Ֆրանսիական և գերմանական անձնակազմները ունեին մեծ թվով ուղեկցող անձնակազմ, որոնցից շատերը չէին ծառայում խաչակիրներին։ Ֆրանսիացի ասպետները գերադասում էին կռվել ձիու վրա, մինչդեռ գերմանացիները կռվում էին ոտքի վրա։ Հռոմեացի ժամանակագիր Ջոն Կիննամոսը գրել է, որ ֆրանսիացիները կռվում էին ձիու վրա, լավ տիրապետում էին գեղարդին և արագությամբ գերազանցում էին գերմանացիներին, իսկ գերմանացիները լավ կռվում էին ոտքի վրա և լավ օգտագործում էին մեծ սուրը։ Կոնրադ III-ը համարվում էր խիզախ ասպետ, չնայած ճգնաժամային պահերին դրսևորում էր անվճռականություն։ Լուի VII-ը մոլի քրիստոնյա էր, և իր ժամանակիցների կողմից կշտամբվում էր նրա համար, որ իր կնոջը ավելի շատ էր սիրում քան պատերազմել կամ քաղաքականությամբ զբաղվել։
Խաչակրաց արշավանքը դեպի արևելք
Զանգիի սպանությունից հետո Ժոսլենը փորձեց հետ նվաճել Եդեսիան, բայց պարտություն կրեց Նուր ալ-Դինից 1146 թվականի նոյեմբերին։ 1147 թվականի փետրվարի 16-ին ֆրանսիացի խաչակիրները հանդիպեցին Էտամպում, որպեսզի քննարկեն իրենց ուղղությունը։ Գերմանացիները արդեն որոշել էին ուղևորվել Հունգարիայով, քանի որ ծովային ճանապարհը վտանգավոր էր, որովհետև Սիցիլիայի թագավոր Ռոժեր II-ը Կոնրադի թշնամին էր։ Շատ ֆրանսիացի ազնվականներ չէին ցանկանում ճանապարհորդվել ցամաքով, քանի որ նրանք պետք է անցնեին Բյուզանդական կայսրության տարածքով, որը վատ հեղինակություն ուներ դեռևս Խաչակրաց առաջին արշավանքից հետո։ Այնուամենայնիվ որոշվեց հետևել Կոնրադին և որոշվեց սկսել արշավանքը հունիսի 15-ին։ Ռոջեր II-ը վիրավորվեց և խոստացավ այլևս չմասնակցել արշավանքներին։ Ֆրանսիայում Սուգերիոսը և կոմս Վիլիամ II-ը ընտրվեցին թագավորի տեղապահ նրա բացակայության ժամանակ։ Գերմանիայում լրացուցիչ օրհնություն եղավ և Ադամ Էբրախը և Օտտո Ֆրեյզինգը նույնպես ընդունեցին խաչը։ Գերմանացիները որոշեցին սկսել արշավանքը Զատիկին, սակայն հետաձգեցին մինչև մայիս։
Գերմանական ուղի
Գերմանացի խաչակիրներին ուղեկցում էր պապական լեգատ և կարդինալ Տեոդվինը և նախատեսվում էր հանդիպել ֆրանսիացիներին Կոստանդնուպոլսում։ Ստիրայի կոմս Օտտոկար III-ը միացավ Կոնրադին Վիեննայում։ Կոնրադի թշնամի՝ հունգարիայի թագավոր Գեզա II-ը թույլատրեց նրանց անցնել իր տարածքով։ Երբ գերմանական 20.000 բանակը հասավ Բյուզանդիայի տարածք, կայսր Մանուիլ I Կոմնենոսը վախեցավ, որ նրանք կհարձակվեն իր վրա և հրամայեց Բյուզանդիայի զորքերին հավաստիանալ, որ նրանք վտանգ չեն սպառնում։ Եղան փոքր ընդհարումներ Ֆիլիպպոլիսի և Ադրիանապոլսի մոտակայքում, որտեղ բյուզանդացի գեներալ Պրոսոչը ընդհարվեց Կոնրադի զարմիկ Ֆրեդերիկի հետ, ով ապագայում դարձավ Սրբազան Հռոմի կայսր։ Բացի այդ որոշ գերմանացի զինվորներ սպանվեցին սեպտեմբերի սկզբին։ Այնուամենայնից սեպտեմբերի 10-ին նրանք ժամանեցին Կոստանդնուպոլիս, որտեղ Մանուելի հետ հարաբերությունները սրվեցին, որդյունքում տեղի ունեցավ ճակատամարտ, որից հետո գերմանացիները շուտափույտ որոշեցին շարունակել ճանապարհը դեպի Փոքր Ասիա։ Մանուելը ցանկացավ, որպեսզի Կոնրադը զորքի մի մասին թողնի իր մոտ, քանի որ շատ հունական քաղաքների վրա հարձակվում էր Ռոջեր II-ը, սակայն Կոնրադը հրաժարվեց, չնայած Կոնրադը նրա թշնամին էր։ Փոքր Ասիայում Կոնրադը որոշեց չսպասել ֆրանսիացիներին և գրոհեց Կոնիայի ուղղությամբ, որը Փոքր Ասիայի սելջուկյան սուլթանության մայրաքաղաքն էր։ Կոնրադը իր բանակը բաժանեց երկու մասի։ Բյուզանդական կայսրության՝ Փոքր Ասիայի արևելյան հատվածները հիմնականում անմարդաբնակ էին, որոնք անցել էին թուրք քոչվորների ձեռքը։ Կոնրադը իր ասպետների լավագույն զինվորների հետ ուղևորվեց ցամաքային ճանապարհով, մինչդեռ նրա ուղեկցող խումբը ուղևորվեց ափամերձ հատվածներով Թագավորի բանակը գրեթե ամբողջությամբ ոչնչացվեց 1147 թվականի հոկտեմբերի 25-ին սելջուկների կողմից Դորիլեի ճակատամարտում։
Ճակատամարտում թուրքերը օգտագործեցին իրենց տիպիկ մարտավարությունը, համաձայն որի նրանք նահանջում էին, ապա վերադառնում և գրոհում գերմանական հեծելազորին, որը պոկվել էր հիմնական զորքին որպեսզի հետևի իրենց։ Կոնրադը սկսեց դանդաղորեն նահանջել Կոստանդնուպոլիս, իսկ թուրքերը փոքր ջոկատներով շարունակեցին արյունաքամ անել նրա մնացած զորքին։ Անգամ Կոնրադը վրավորվեց նրանց հետ ընդարման ժամանակ։ Բանակի մյուս մասը նրա եղբայր Օտտո Ֆրեյզինգի գլխավորությամբ արշավեց Միջերկրական ծովի ափային հատվածով և նույնպես պարտվեց սելջուկներին 1148 թվականի սկզբին։ Նրա բանակը ընկավ սելջուկների ծուղակը Լաոդիկեայի մոտակայքում։ Նրանց մեծ մասը սպանվեց կամ գերի ընկավ, իսկ գերիները վաճառվեցին ստրկության։
Ֆրանսիական ուղի
Ֆրանսիական խաչալիրները մեկնարկեցին Մեցից 1147 թվականի հունիսին։ Նրանց գլխավորում էր արքա Լուին, Թիերի Էլզասեցին, Ռենո I-ը, Ամադեուս III-ը և նրա խորթ եղբայր Վիլիամ V-ը, Օվերնի կոմս Վիլիամ VII-ը և այլք, բանակի մեջ մտնում էին Լոթարինգիայի, Բրետանի, Բուրգունդիայի և Աքվիտանիայի զորքերը։ Պրովանսի զորքերը գլխավորեց Ալֆոնս Թուլուզացին և սպասեց մինչև օգոստոս և ուղևորվեց ծովային ճանապարհով։ Գերմանական Վորմս քաղաքի մոտ Լուիին միացան Նորմանդիայի և Անգլիայի խաչակիրները։
Նրանք հետևեցին Կոնրադի ուղուն, որը անցավ հիմնականում խաղաղ պայմաններում, միայն եղավ վեճ Հունգարիայի թագավոր Գեզայի հետ, երբ վերջինս իմացավ, որ Լուին թույլատրել է հունգարացի ուզուրպատորին միանալ արշավանքին։ Բյուզանդական տարածքներում ճանապարհը մռայլ էր, լոթարինգիացիները, ովքեր մնացած ֆրանսիացիներից առաջ էին ընկել վիճաբանության մեջ մտան ավելի դանդաղ շարժվող գերմանացիների հետ, ում նրանք հանդիպել էին ճանապարհին։
Մինչև Լուիի և Մանուել I-ի հանդիպումը, Մանուելը ռազմական գործողություններ սկսեց Իկոնիայի սուլթանության դեմ և զինադադար կնքեց թշնամի սուլթան Մեսուդ I-ի հետ։ Սա արվել էր նրա համար, որպեսզի կենտրոնանա միայն խաչակիրներից Բյուզանդիայի պաշտպանության վրա, քանի որ սկսած առաջին արշավանքներից խաչակիրները ձեռք էին բերել բարբարոսների հեղինակություն։ Այնուամենայնիվ Մանուելը ֆրանսիակաին բանակին ավելի լավ վերաբերվեց, քան գերմանացիներին և Լուիին ճոխ հյուրընկալեցին Կոստանդնուպոլսում։ Շատ ֆրանսիացիները գտնում էին, որ Մանուելը գաղտնի պայմանավորվել է սելջուկների հետ և ծուղակ է նախապատրաստել իրենց համար և կոչ արեցին միավորվել Ռոժեր II-ի հետ և հարձակվել Կոստանդնուպոլսի վրա, սակայն նրանց կանգնեցրեց Լուին։
Երբ բանակները Սավոյից, Օվերնից և Մոնֆերաթից միացան Լուիին Կոստանդնուպոլսում, ովքեր անցել էին ցամաքային ճանապարհով Իտալիայով և կրտրելով Բրինդիզիից Դուրրաս ճանապարհը, ընդհանուր բանակը նավով անցավ Բոսֆորը դեպի Փոքր Ասիա։ Հույները խանդավառվեցին գերմանացիների կողմից Կոնիայի գրավման մասին ասեկոսեները լսելով, բայց Մանուելը հրաժարվեց Լուիին տրամադրել որևէ բյուզանդացի զինվոր։ Բյուզանդիան պատերազմի մեջ էր Սիցիլայի հետ և ամբողջ բյուզանդական զորքը պետք էր Պելոպոնեսում։ Արդյունքում խաչակիրները մտան Ասիա առանց Բյուզանդիայի աջակցության, ի տարբերություն Խաչակրաց առաջին արշավանքի։ Ինչպես Խաչակրաց առաջին արշավանքի ժամանակ, այնպես էլ այս արշավանքի ժամանակ ֆրանսիացիները երդվեցին կայսրությանը վերադարձնել այն հողերը, որոնք կգրավեն կայսրության տարածքում։ Ֆրանսիացիները հանդիպեցին Կոնրադի բանակի մնացած մասին Նիկեայի մոտ, և Կոնրադը միացավ Լուիի բանակին։ Նրանք շարունակեցին Օտտո Ֆրեյզինգի ուղով, որը անցնում էր Միջերկրական ծովի ափով և հասան Եփեսոս դեկտեմբերին, որտեղ իմացան, որ թուրքերը հարձակում են նախապատրաստում իրանց վրա։ Մանուելը նույնպես ուղարկեց իր դեսպաններին, ովքեր տեղեկացրին այն ավերածությունների և թալանի մասին, որոնք իրականացրել էին խաչակիրները իրենց ճանապարհին և նա ոչ մի երաշխիք չէր տալիս, որ բյուզանդացիները կօգնեն խաչակիրներին թուրքերի հարձակման դեպքում։ Կոնրադը այս ընթացքում հիվանդացավ և վերադարձավ Կոստանդնուպոլիս։ Սակայն Լուին ոչ մի ուշադրություն չդարձրեց թուրքերի հարձակման մասին զգուշացումներին և Եփեսոսից շարունակեց արշավանքը։ Իրականում թուրքերը հարձակվեցին Եփեսոսից դուրս, սակայն ֆրանսիացիները հաղթանակ տարան։ Ֆրանսիացիները նաև կարողացան դուրս գալ թուրքերի ծուղակից Մինդեր գետի մոտ։
Ճանապարհ դեպի Երուսաղեմ
Լուին հասավ Անտիոք 1148 թվականի մարտի 19-ին, սակայն մրրիկի պատճառով մահացել էր Ամադեուս Սավոյացին Կիպրոսի մոտակայքում ճանապարհին։ Լուիին ընդունեց իր կնոջ հորեղբայր Ռայմոնդ Պուատիեցին։ Ռայմոնդը հուս ուներ, որ Լուին կօգներ նրան արշավել թուրքերի դեմ դեպի Հալեպ, որը Եդեսիայի դարպասն էր, սակայն Լուին նախընտրեց մեկնել Երուսաղեմ և այնտեղ պատրաստվել Խաչակրաց արշավանքի։ Էլեանորի համար հաճելի էր մնալը, սակայն նրա հորեղբայրը համուզում էր նրան մնալ և տիրանալ ընտանեկան հողերին և եթե Լուին հրաժարվեր նրան օգներ, պետք բաժանվեր նրանից։ Այս ընթացքում եղան ասեկոսեներ, որ Ելեանորը համաձայնվել էր Ռայմոնդի հետ, ինչը վատ անդրադարձավ նրա ամուսնական կյանքի վրա։ Լուին արագորեն հեռացավ Անտիոքից Տրիպոլի` ձերբակալելով Էլեանորին։ Օտտո Ֆրեյզինգի և նրա ողջ մնացած զորքը հասավ Երուսաղեմ ապրիլի սկզբին, իսկ Կոնրադը` քիչ ժամանակ անց։ Երուսաղեմի պարտրիարք Ֆուլկը ուղարկվեց, որպեսզի հրավիրի Լուիին միանալ նրանց։ Լիսաբոնում կանգնեցված նավատորմի մի մասը ժամանեց մոտավոր այս ժամանակներում, ինչպես նաև ժամանեցին պրովինցիացիները, ովքեր մեկնել էին Եվրոպայից Թուլուզի կոմս Ալֆոնսո Ջորդանի գլխավորությամբ։ Ալֆոնսոն չհասավ Երուսաղեմ, քանի որ մահացել էր ճանապարհին։ Խաչակրաց արշավանքի սկզբնական նպատակն էր Եդեսիան, սակայն Բալդուին III-ը և Տաճարականների միաբանությունը գերադասում էին արշավել Դամասկոս։
Իմանալով խաչակիրների նպատակների մասին Դամասկոսի կառավարիչ Մուին ալ-Դին Ունուրը արագորեն սկսեց պատրաստվել պատերազմի՝ ամրացնելով Դամասկոսի պարիսպները, ներգետնյա ուղիներ պատրաստելով դեպի ջրային հատվածներ և հավաքագրելով նոր զինվորներ։ Անուրը նաև օգնություն խնդրեց Հալեպի և Մոսուլի Զանգիդ կառավարիչներից (չնայած նրանք հանդիսանում էին իր հակառակորդները), սակայն նրանց ուղարկած զորքերը ժամանակին չհասան և չմասնակցեցին Դամասկոսի մոտակայքում տեղի ուեցած ճակատամարտին։ Հնարավոր է, որ Զանգիները միտումնավոր ուշ ուղարկեցին զորքերը՝ հույս ունենալով, որ Դամասկոսը կընկնի մինչև նրանց ժամանումը։
Աքքայի ժողով
Եվրոպայից ժամանած խաչակիրներին Երուսաղեմում ջերմ հյուրընկալեցին և հայտնեցին, որ նախապատրաստում են գումարել ժողով, որի ժամանակ կորոշվի խաչակիրների հետագա նպատակները։ Ժողովը կայացավ 1148 թվականի հունիսի 24-ին Աքքա քաղաքի մոտ։
Քննարկման որդյունքում որոշվեց գրոհել Դամասկոսի վրա, որը Երուսաղեմի նախկին դաշնակիցն էր, սակայն Զանգիդների հետ միասին ուխտադրույժ հարձակվել էր Երուսաղեմի դաշնակից Բոսրա քաղաքի վրա 1147 թվականին։ Պատմաբանները մանրամասնորեն ուսումնասիրել են խաչակիրների այս որոշումը և եզակի եզրահանգման չեն եկել։ Շատ պատմաբաններ գտնում էին, որ ավելի լավ կլիներ ուշադրությունը կենտրոնացնել Զանգիդների վրա։ Իսկ օրինակ այլ պատմաբանների, ինչպիսիք են Դեյվիդ Նիկոլը, գտնում էին, որ ճիշտ որոշում էր հարձակվել Դամասկոսի վրա՝ պնդելով որ Դամասկոսը ամենաթույլ մուսուլմանական երկիրն էր հարավային Սիրիայում, և եթե խաչակիրները վերցնեին Դամասկոսը, ապա ավելի լավ դիրք կունենային հարձակվելու մյուս երկու մուսուլման երկրների վրա։ Քանի որ Անուրը ամենաթույլն էր, ապա Դամասկոսը հետագայում կգրավեր Նուր ալ-Դինը և խաչակիրների համար ավելի լավ կլիներ ավելի շուտ գրավել Դամասկոսը քան Զանգիները։ Հուլիսին խաչակիրները սկսեցին արշավանքը դեպի Դամասկոս՝ Գալիլեյան ծովի երկայնքուվ Բանիասի ճանապարհով։ Համարվում էր, որ խաչակիրների զորքերը կազմում էին 50.000 զինվոր։
Դամասկոսի պաշարում
Խաչակիրները որոշեցին հարձակվել Դամասկոսի վրա արևմուտքից, որտեղ պտղատու այգիները կհոգային սննդի խնդիրները։ Նրանք հասան Դարայա հուլիսի 23-ին։ Հաջորդ օրը մուսուլմանները սկսեցին հարձակումները Դամասկոսից դուրս գտնվող այգիներում տեղակայված խաչակիրների վրա։ Մյուս խաչակիրները հետ շպրտվեցին քաղաքի պարիսպների մոտակայքից դեպի այգիներ, որտեղ նրանց արնաքամ էին անում պարտիզանական հարձակումների միջոցով։
Համաձայն Վիլիամ Տիրացու, հուլիսի 27-ին խաչակիրները որոշեցին գրոհը տեղափոխել Դամասկոսի արևելյան մաս, որտեղ ավելի քիչ պաշտպանված էր քաղաքը, սակայն սննդի և ջրի պաշարները քիչ էին։ Կան տեղեկություններ, որ Ունուրը խոստացել է խաչակիրներին խզել դաշնությունը Զանգիդների հետ, եթե նրանք վերադառնան տուն։ Խաչակիրների շատ լորդեր հրաժարվեցին քաղաքի պաշարումից և երեք քրիստոնյա արքաներ այլ ելք չունեին և լքեցին քաղաքը։ Առաջինը Կոնրադը, այնուհետև մնացած զորքը ճանապարհվեցին դեպի Երուսաղեմ, ու հետևեցին թուրք նետաձիգները և մեծ կորուստներ պատճառեցին։
Հետևանքներ
Յուրաքանչյուր քրիստոնեական բանակ իրեն ճնշված էր զգում մյուսի կողմից։ Նոր նպատակ դրվեց գրավել Աշկելոնը և Կոնրադը իր զորքին տարավ այնտեղ, սակայն օգնություն չեկավ և որոշվեց հրաժարվել քաղաքի գրավումից։ Սկսեց տիրել անվստահության մթնոլորտը, որը տևեց մի քանի սերունդ և բերեց քրիստոնյաների շարունակական պարտություններին Սրբազան երկրում։ Աշկելոնի անհաջողությունից հետո Կոնրադը վերադարձավ Կոստանդնուպոլիս որտեղ դաշնություն կնքեց Մանուելի հետ։ Լուին մնաց Երուսաղեմում մինչև 1149 թվականը և իր կնոջ՝ Ելեանորի հետ տարբեր նավերով մոկնեցին Ֆրանսիա։
Բեռնար դը Կլերվոն իր պարտքը համարեց ներողություն խնդրել պապից, որի մասին գրեց իր Քննադատական գրքի երկրորդ մասում։ Այստեղ նա բացատրեց թե ինչպես խաչակիրների մեղքերը առիթ հանդիսացան նրանց պարտության։ Նոր արշավանք կազմակերպելու նրա փորձերը ձախողվեցին։ Նա մահացավ 1153 թվականին։
Գերմանիայում խաչակիրների արշավանքը համարվեց ֆիասկո, և շատ հոգևորականներ քարոզեցին, որ պարտությունը կարող է լինել միայն սատանայի ձեռքի գործը։ Վյուրցբուրգի պատերից մեկի վրա անհայտ հոգևորականի կողմից թողնվել է գրառում, որում նշված է, որ մի քանի տասնամյակ հետո փրկագնի միջոցով ազատվել են մի քանի գերմանացի ասպետներ մի միջին տարիքի հայից։ Խաչակիրների ուղեկցողները, որոնք գերի էին ընկել թուրքերին և վաճառվել ստրկության այդքան հաջողակ չէին։ Հայտնի 113 անձանցից 22-ը մահացել էին, 42-ը վերադարձել տուն, մնացածի ճակատագիրը անհայտ է։ Չնայած հիշողությունները Խաչակրաց արշավանքների մասին մռայլ էին, սակայն նրա մասին շատ են գրվել 12-րդ դարի վերջի գերմանական գրականության մեջ։
Խաչակրաց արշավանքի մշակութային ազդեցությունը Ֆրանսիայի վրա ավելի շատ էր, շատ տրուբադուրներում ներկայացվում էր Էլեանորի և Ռայմոնդի պայմանավորվածությունը, որը օգնում էր զարգացնել սիրո թեման։ Ի տարբերություն Կոնրադի, Լուիի կերպարը արշավանքից հետո լավացավ, քանի որ ֆրանսիացիները նրան համարեցին տառապյալ ուխտագնաց թագավոր։
Բյուզանդիայի և Ֆրանսիայի հարաբերությունները արշավանքից հետո կտրուկ վատացան։ Լուին և այլ ֆրանսիացի լորդեր մեղադրում էին Մանուել I-ին թուրքերի հետ գաղտնի պայմանավորվածության կապակցությամբ և իրենց վրա Փոքր Ասիայում գործած հարձակումների մեջ։ Այս հարաբերությունները մնացին լարված մինչև 13-րդ դարը։ Բյուզանդիան այս արշավանքները համարեց դիվանագիտական հաղթանակ։ Արքեպիսկոպոս Աուստատիուս Սալոնիկեցու կողմից Մանուել կայսրին ուղղված գովեստում գրված է "«Նա կարողացավ այնպես անել, որ մի թշնամին դուրս եկավ մյուսի դեմ, երկրին բերելով խաղաղություն և բարեկեցություն»։"
Սլավոնների դեմ խաչակրաց արշավանքի արդյունքը խառն էր։ Մինչդեռ սաքսոնները ամրապնդեցին իրենց դիրքերը Վագրիայում և Պոլաբիայում, պագանները նվաճեցին Օբիտրիտների հողերը, որոնք գտնվում էին Լուբեկի արևելքում։ Պիրենեյան թերակղզում արշավանքների որդյունքում գրավեցին Լիսաբոնը, բացի այդ եղան փոքր այլ հաղթանակներ։
Ծանոթագրություններ
Կատեգորիա:Խաչակրաց երկրորդ արշավանք